MUSIC EXPORT FINLAND ASSOCIATION RY

					PÖYTÄKIRJA
					27.2.2006

Hallituksen kokous				

Aika 		Maanantai 27.2.2006 klo 10.15 

Paikka	Elvis ry:n toimistossa (Runeberginkatu 15 A 11, Helsinki)

Paikalla		Pekka Sipilä, pj
Kai Amberla
		Paavo Bäckman
		Eero Lupari
		Riku Pääkkönen
		Paulina Ahokas, esittelijä

ASIAT

1.	Puheenjohtaja avasi kokouksen klo 10.15.

2.	Todettiin kokous päätösvaltaiseksi

3.	Hyväksyttiin kokouksen esityslista

4.	Vahvistettiin edellisen kokouksen pöytäkirja 

5.	Midem 2006 avajaisiltatuotanto: 
-	Käytiin keskustelu Midemin avajaisiltatuotannosta ja todettiin sen olleen menestyksekäs hanke. Hallitus päätti antaa Music Export Finlandin työntekijöille bonukset hyvin tehdystä työstä seuraavasti: Konsta Klemetti 1000 euroa, Ville Kilpeläinen 1000 euroa, Kaisa Väisänen 1000 euroa ja Paulina Ahokas 2200 euroa (maksetaan hänen omistamansa yrityksen Finnwolf Ky:n kautta.)
-	Hallituksen jäseniltä pyydetään kommentit Midemin loppuselvitysraportin tekstiosaan (toimitettu sähköpostitse pe 24.2.) perjantaihin 3.3. mennessä Paulina Ahokaan sähköpostiin. 

6.	Musiikkiviennin kehittämisstrategia: 
-	Käytiin keskustelu vuonna 2005 tehdyn markkina-arvon tutkimuksen, Midemin jälkeisen ammattilaiskyselyn sekä musiikkivientistrategiaryhmän pohjalta laaditun musiikkiviennin kehitysstrategiaehdotuksesta ja hyväksyttiin se pienin tarkentavin muutoksin. (Lopullinen versio liitteenä.) 

7.	KTM:n SILE-projektin jalostamohanke:
-	Music Export Finland on valittu KTM:n SILE-projektin Jalostamoksi. Hanke on lähtenyt käyntiin ja ensimmäiset Jalostamokonsultoinnit on tehty. Ville Kilpeläinen toimii Jalostamon vastaavana koordinaattorina Music Export Finlandissa.  

8.	Yhdistyksen taloushallinnon kehittäminen:
-	Päätettiin palkata esityksen mukaan HKKK:n laskentatoimen opiskelija Mikko Honkanen 2 kk:n koeajalle (työsopimusta voidaan jatkaa vuoden loppuun asti) 2 000 euron kuukausipalkalla talous/hallintosihteeriksi kehittämään ja vastaamaan Music Export Finlandin taloushallinnasta. 

9.	Yhdistyksen vuosikokouksen aikataulut ja vuoden 2005 tilinpäätöksestä:
-	Hallitukselle toimitetaan tiistaina 28.3. vuosikokousasiakirjat, joihin kommentit pyydetään pe 31.3. mennessä, jotta toiminnanjohtaja voi tehdä muutokset ajoissa perjantaina 7.4. klo Teosto ry:n tiloissa klo 10.15 pidettävää hallituksen kokousta ja heti sen jälkeen pidettävää kevätkokousta varten. 

10.	Muut asiat:
-	Hallitukselle on ma 27.2. lähetetty Media Clever Oy:n alustava musiikkiviennin markkina-arvon tutkimuslomake, johon kommentteja pyydetään kaikilta jäsenjärjestöiltä suoraan tutkimuksen toteuttajalle Sami Vehkaluodolle sami.vehkaluoto@mediaclever.fi viimeistään pe 17.3. mennessä, jotta tutkimus päästään aloittamaan ma 20.3.

11.	Puheenjohtaja päätti kokouksen klo 12.30. 

Pöytäkirjan vakuudeksi

__________________________		__________________________
puheenjohtaja Pekka Sipilä		sihteeri Paulina Ahokas